Kamil Stoch

Kamil Wiktor Stoch () er ein polsk skihoppar frå Zakopane. Han vart verdsmester i skihopp i storbakken under ski-VM 2013 i Val di Fiemme.

Aktiv
Stoch debuterte i verdscupen 17. januar 2004 i heimbyen Zakopane, men kom ikkje til finaleomgangen. Den 11. februar 2005 fekk han sine første verdscupoeng då han vart nummer sju i Pragelato. Stoch deltok i sitt fyrste store ski-meisterskap i VM 2005 i Oberstdorf, der han var med på det polske hopplaget som vart nummer seks i lagkonkurransen.

Under vinter-OL 2006 i Torino vart han nummer 16 i normalbakken og nummer 26 i storbakken. Tre år seinare, i Ski-VM 2009 i Liberec hoppa Stoch seg til ein fjerdeplass i normalbakken, og var dessutan med på det polske laget som kom på fjerdeplass i lagtevlinga.

Stoch lyktest lite i 2010-sesongen, under Vinter-OL 2010 i Vancouver vart han som best nummer 14 i storbakken. Han var elles med på det polske laget som kom på sjetteplass i lagkonkurransen. Same sesongen vart Stoch nummer 16 i VM i skiflyging i Planica.

Vinteren 2011 fekk Stoch sitt store gjennombrot. Han vann verdscuprennet i Zakopane 23. januar, i eit renn den fremste poslke skihopparen, Adam Małysz, vart skadd. Seinare i sesongen vann han også eit renn i Klingenthal. Under Ski-VM 2011 i Holmenkollen vart han nummer 6 i normalbakken og var med på Polens lag som høvesvis vart nummer fire i lagtevlinga i normalbakken og nummer fem i storbakken. Stoch vann i Planica det siste verdscuprennet for sesongen, og kom samanlagt på tiandeplass i verdscupen.

I 2012-sesongen befesta Stoch sin posisjon i verdseliten i skihopping. Totalt gjennom sesongen kom han på femteplass i kampen FIS-pokalen i skihopping, etter mellom anna to sigrar, den fyrste i heimbyen Zakopane og den andre i Val di Fiemme, den eine av dei to hoppbakkane der det året etter vart arrangert verdsmeisterskap på ski.

Etter ein svak start start på 2013-sesongen, kom Stoch tilbake og vart verdsmeister i storbakken under Ski-VM 2013 i Val di Fiemme. Til sist i same meisterskapen var han sterkt delaktig då Polen fekk bronsemedaljen i lagtevlinga, den fyrste medaljen for Polen i ein lagkonkurranse.

Verdscupsigrar
 Nr.  Dato  Stad  Land  1.  23. januar 2011   Zakopane  Polen 2.  2. februar 2011   Klingenthal  Tyskland 3.  20. mars 2011  Planica  Slovenia 4.  20. januar 2012   Zakopane  Polen 5.  5. februar 2012   Val di Fiemme  Italia 6.  12. mars 2013   Kuopio  Finland 7.  15. mars 2013   Trondheim  Noreg

Bakgrunnsstoff


Kategori:Polske skihopparar
Kategori:Verdsmeistrar i skihopping
Kategori:Olympiske meistrar for Polen
Kategori:Olympiske bronsemedaljevinnarar for Polen
Kategori:Olympiske medaljevinnarar i skihopping
Kategori:Vinnarar av Holmenkollmedaljen
Kategori:Polske deltakarar under vinter-OL 2006
Kategori:Skihopparar under vinter-OL 2006
Kategori:Polske deltakarar under vinter-OL 2010
Kategori:Skihopparar under vinter-OL 2010
Kategori:Medaljevinnarar under vinter-OL 2014
Kategori:Polske deltakarar under vinter-OL 2014
Kategori:Skihopparar under vinter-OL 2014
Kategori:Medaljevinnarar under vinter-OL 2018
Kategori:Polske deltakarar under vinter-OL 2018
Kategori:Skihopparar under vinter-OL 2018
Kategori:Polske deltakarar under vinter-OL 2022
Kategori:Skihopparar under vinter-OL 2022
Kategori:Deltakarar under Ski-VM 2005
Kategori:Deltakarar under Ski-VM 2007
Kategori:Deltakarar under Ski-VM 2009
Kategori:Deltakarar under Ski-VM 2011
Kategori:Deltakarar under Ski-VM 2013
Kategori:Deltakarar under Ski-VM 2015
Kategori:Deltakarar under Ski-VM 2017
Kategori:Deltakarar under Ski-VM 2019
Kategori:Deltakarar under Ski-VM 2021